The Edge | LekkeSlaap
The Edge bied selfsorgverblyf in die onderste deel van 'n baie groot huis in Franskraal, naby die see.
Dié huis het 3 slaapkamers en bied gerieflike slaapplek vir 6 mense. Die hoofslaapkamer het 'n koningingrootte-bed en die ander 2 slaapkamers het elkeen 2 enkelbeddens. Daar is 1 badkamer. Linne vir die beddens word voorsien, maar gaste moet onthou om hul eie strandhanddoeke saam te bring.
Die kombuis is volledig toegerus vir selfsorg en beskik oor 'n stoof, oond, yskas, broodrooster en mikrogolfoond. Tee, koffie en suiker word voorsien. Daar is 2 ruim leefareas en 'n eetkamerarea.
Ander geriewe sluit 'n TV met DStv (Basies), 'n DVD-speler met 'n versameling DVD's vir die jongspan en 'n goeie versameling boeke in. Daar is gratis WiFi.
Daar is 'n groot braaiplek buite vir gaste se gebruik vanwaar jy 'n gedeeltelike see-uitsig en die geure en klanke van die oseaan kan geniet.
Onderdakparkeerplek vir 1 voertuig word voorsien en enige ander motors sal in die parkeerarea langs die huis kan parkeer.
Die boonste deel van die huis is die privaat area van die eienaars en hulle is net soms in Franskraal. Ongelukkig word geen troeteldiere op die perseel toegelaat nie.